**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS VEIKLOS REGLAMENTO KOMISIJOS SUDARYMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas atsižvelgiant į Klaipėdos miesto savivaldybės tarybos komitetuose išsakytus siūlymus įtraukti į Klaipėdos miesto savivaldybės tarybos veiklos reglamento komisiją (toliau – Komisija) didesnį frakcijų atstovų skaičių ruošiantis intensyviam šios Komisijos darbui rengiant naują Klaipėdos miesto savivaldybės tarybos veiklos reglamentą (toliau – Reglamentas).

2022-09-12 gautas Klaipėdos miesto savivaldybės tarybos demokratų frakcijos „Vardan Klaipėdos“ raštas (reg. TAR2-110), juo frakcija į Komisiją deleguoja frakcijos narį Artūrą Razbadauską.

Naujo Reglamento rengimą paskatino Lietuvos Respublikos Seime 2022-06-30 priimtas Lietuvos Respublikos vietos savivaldos įstatymo Nr. I-533 pakeitimo įstatymas (toliau – Vietos savivaldos įstatymas) (paskelbta: TAR, 2022-07-15, Nr. 15614), kuriuo keičiamas ir nauja redakcija išdėstomas Lietuvos Respublikos vietos savivaldosįstatymas, kuris įsigalios 2023-04-01, o įstatymo nuostatos bus pradėtos taikyti, kai naujai išrinktos savivaldybių tarybos susirinks į pirmąjį posėdį.

**2.** **Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į Klaipėdos miesto savivaldybės tarybos komitetuose išsakytus siūlymus įtraukti į Komisiją didesnį frakcijų atstovų skaičių ruošiantis intensyviam šios Komisijos darbui rengiant naują Reglamentą.

Projektas parengtas vadovaujantis Vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Klaipėdos miesto savivaldybės tarybos veiklos reglamento komisijos nuostatų 3 punktu. Šiame punkte nurodoma, kad Komisija sudaroma laikantis proporcingo daugumos ir mažumos atstovavimo principo.

**3. Kokių rezultatų laukiama.**

Į Reglamento ruošimą bus įtraukta daugiau Komisijos narių iš įvairių frakcijų, taip bus konsoliduota komisija naujo Reglamento kūrimui.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės – sudaryta daugiau frakcijos narių atstovų sujungianti Klaipėdos miesto savivaldybės tarybos veiklos reglamento komisija.

**PRIDEDAMA:**

1. Teisės aktų ištraukos, 1 lapas;

2. Informacija apie delegavimus, 3 lapai.

|  |  |
| --- | --- |
| Klaipėdos miesto savivaldybės meras | Vytautas Grubliauskas |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

6) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;

PATVIRTINTA

Klaipėdos miesto savivaldybės

tarybos 2004 m. gegužės 27 d.

sprendimu Nr. 1-213

**KLAIPĖDOS MIESTO SAVIVALDYBĖS TARYBOS VEIKLOS REGLAMENTO KOMISIJOS NUOSTATAI**

3. Komisija sudaroma laikantis proporcingo daugumos ir mažumos atstovavimo principo. Komisijos nariais taip pat gali būti paskirti Klaipėdos miesto savivaldybės administracijos ir Klaipėdos miesto savivaldybės tarybos ir mero sekretoriato atstovai. Savivaldybės taryba nustato Komisijos narių skaičių, mero teikimu skiria Komisijos pirmininką bei Komisijos narius. Komisija sudaroma Savivaldybės tarybos kadencijos laikotarpiui.